CELEX: E2020J0011
Language: sk
Date: 2021-07-15 00:00:00
Title: Rozsudok súdu z 15. júla 2021 vo veci E-11/20 Eyjólfur Orri Sverrisson/Islandský štát (Smernica 2003/88/ES – Bezpečnosť a ochrana zdravia pracovníkov – Pracovný čas – Cestovanie na určené miesto výkonu práce, ktoré nie je pevným ani obvyklým miestom výkonu práce daného pracovníka – Medzinárodné cestovanie) 2021/C 426/07

21.10.2021   
            
            
               SK
            
            
               Úradný vestník Európskej únie
            
            
               C 426/10
            
         
      ROZSUDOK SÚDU
      z 15. júla 2021
      vo veci E-11/20
      Eyjólfur Orri Sverrisson/Islandský štát
      
         
            (Smernica 2003/88/ES – Bezpečnosť a ochrana zdravia pracovníkov – Pracovný čas – Cestovanie na určené miesto výkonu práce, ktoré nie je pevným ani obvyklým miestom výkonu práce daného pracovníka – Medzinárodné cestovanie)
         
      
      (2021/C 426/07)
      Vo veci E-11/20, Eyjólfur Orri Sverrisson/Islandský štát – ŽIADOSŤ o výklad smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času, najmä jej článku 2 ods. 1, podaná na Súd EZVO podľa článku 34 Dohody medzi štátmi EZVO o zriadení dozorného úradu a súdu Héraðsdómur Reykjavíkur (okresným súdom Reykjavíku), Súd EZVO v zložení Páll Hreinsson, predseda, Per Christiansen a Bernd Hammermann (sudca spravodajca), sudcovia, vyniesol 15. júla 2021 rozsudok, ktorého výroková časť znie takto:
      
                  1.
               
               
                  Čas potrebný na cestovanie mimo bežného pracovného času pracovníkom, akým je žalobca vo veci samej, na iné miesto, než je jeho stále alebo obvyklé miesto výkonu práce, aby mohol vykonávať svoju činnosť alebo povinnosti na tomto inom mieste, ako to vyžaduje jeho zamestnávateľ, predstavuje „pracovný čas“ v zmysle článku 2 ods. 1 smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času. Nie je podstatné, či sa táto cesta uskutočňuje výlučne v rámci EHP alebo do tretích krajín či z tretích krajín, ak je pracovná zmluva uzavretá podľa vnútroštátneho práva štátu EHP a riadi sa ním.
               
            
                  2.
               
               
                  Nevyžaduje sa posúdenie intenzity práce vykonanej počas cestovania.